**JELGAVAS PILSĒTAS PAŠVALDĪBAS 2013.GADA 28.NOVEMBRA SAISTOŠO NOTEIKUMU Nr.13-53 „MĀJAS (ISTABAS) DZĪVNIEKU TURĒŠANAS KĀRTĪBA JELGAVAS PILSĒTĀ” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |  Spēkā esošie saistošie noteikumi Nr.127„Noteikumi par mājdzīvnieku uzturēšanu Jelgavā” (apstiprināti ar Jelgavas domes 2006.gada 29.jūnija lēmumu Nr.10/13) pēc satura neatbilst attiecīgo jomu regulējošiem normatīvajiem aktiem, jo ir būtiski mainījies tiesiskais regulējums par mājdzīvnieku turēšanu. Izdarīti grozījumi Dzīvnieku aizsardzības likumā uz kā pamata izdoti jauni un veikti grozījumi spēkā esošajos attiecināmajos tiesību aktos. |
| 2. Īss projekta satura izklāsts | Saistošie noteikumi izdoti saskaņā ar likuma "Par pašvaldībām" 43.panta pirmās daļas 10.punktu, [Dzīvnieku aizsardzības likuma](http://likumi.lv/doc.php?id=14940) 8.panta trešo daļu, Ministru kabineta 2011.gada 21.jūnija noteikumu Nr.491 "[Mājas (istabas) dzīvnieku reģistrācijas kārtība](http://likumi.lv/doc.php?id=232354)" 11.punktu, Ministru kabineta 2006.gada 4.aprīļa noteikumu Nr.266 "[Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai](http://likumi.lv/doc.php?id=132534)" 13.punktu. |
| 3. Normatīvā akta projekta būtība | Saistošie noteikumi nosaka prasības mājas (istabas) dzīvnieku reģistrācijai un turēšanai, kā arī klaiņojošo vai bezpalīdzīgā stāvoklī nonākušo dzīvnieku izķeršanas kārtību, Jelgavas pilsētā. |
| 4. Informācija par plānoto projekta ietekmi uz budžetu | Saistošo noteikumu izpilde tiek nodrošināta apropriētā budžeta ietvaros.  |
| 5. Normatīvā akta ietekme uz sabiedrību | Saistošie noteikumi attiecināmi uz jebkuru personu, kura vēlas turēt mājas (istabas) dzīvnieku vai ar to uzturēties Jelgavas pilsētas administratīvajā teritorijā.  |
| 6. Informācija par administratīvajām procedūrām | Par saistošo noteikumu piemērošanu var vērsties Jelgavas pilsētas pašvaldībā vai Jelgavas pilsētas pašvaldības iestādē ”Pilsētsaimniecība”. Saistošo noteikumu uzraudzību un kontroli veiks Jelgavas pilsētas pašvaldības iestāde „Jelgavas pilsētas pašvaldības policija”. |
| 7. Informācija par konsultācijām ar sabiedrības pārstāvjiem | Saistošo noteikumu sagatavošanas laikā ir ievērtēti Pārtikas un veterināra dienesta, veterinārārsta un Mazo dzīvnieku izolatora - patversmes speciālistes priekšlikumi.  |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), vietējā laikrakstā „Jelgavas Vēstnesis” un Jelgavas pilsētas mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš